35. ΝΟΜΟΣ υπ’ αριθ. 1217 της 29 Σεπτ./2 Οκτ. 1981 (ΦΕΚ Α' 289) Περί βαθμολογικής εξελίξεως των Αγροφυλάκων και Αρχιφυλάκων Αγροφυλακής. Άρθρ.1.-1.Αι θέσεις 10ου βαθμού του Κλάδου ΜΕ3 Αρχιφυλάκων της Γενικής Διευθύνσεως Αγροφυλακής διαβαθμίζονται και καθίστανται οργανικώς ενιαίαι επί βαθμοίς 10ω-8ω. 2.Αι θέσεις 12ου βαθμού του Κλάδου ΣΕ2 Αγροφυλάκων της Γενικής Διευθύνσεως Αγροφυλακής διαβαθμίζονται και καθίστανται οργανικώς ενιαίαι επί βαθμοίς 12ω-10ω. Άρθρ.2.-Οι κατά την έναρξιν ισχύος του παρόντος υπηρετούντες Αγροφύλακες και Αρχιφύλακες Αγροφυλακής εντάσσονται αντιστοίχως εις τους βαθμούς 11ον και 9ον αναλόγως του συνολικού χρόνου υπηρεσίας αυτών, ο οποίος αναγνωρίζεται ως συντάξιμος κατά τα ειδικώτερον οριζόμενα εις το άρθρ. 3 του Νόμ. 340/1976, μετά προηγουμένην απόφασιν του οικείου υπηρεσιακού συμβουλίου. Η περαιτέρω προαγωγή αυτών εις τους βαθμούς 10ον και 8ον αντιστοίχως, ενεργείται μετά την συμπλήρωσιν του, υπό των διατάξεων του Υπαλληλικού Κώδικος των αναφερομένων εις τους υπαλλήλους των Κλάδων ΣΕ και ΜΕ, απαιτουμένου ελαχίστου χρόνου παραμονής εις τους βαθμούς 11ον και 9ον. Άρθρ.3.-Η ισχύς του παρόντος νόμου άρχεται από της 1ης Ιαν. 1982. 